ভিক্তর ইয়োর্গেন নিলসন লিন্দেলোফ (; জন্ম: ১৭ জুলাই ১৯৯৪; ভিক্তর লিন্দেলোফ নামে সুপরিচিত) হলেন একজন সুয়েডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং সুইডেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।  সুয়েডীয় ফুটবল ক্লাব ফ্রাঙ্কের যুব পর্যায়ের হয়ে খেলার মাধ্যমে লিন্দেলোফ ফুটবল জগতে প্রবেশ করেছেন এবং পরবর্তীকালে ভেস্তেরস, ভেস্তেরস স্পোর্টস এবং বেনফিকার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৯ সালে, সুয়েডীয় ক্লাব ভেস্তেরস স্পোর্টসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; ভেস্তেরস স্পোর্টসের হয়ে তিনি ৫০ ম্যাচে অংশগ্রহণ করেছেন। অতঃপর ২০১২–১৩ মৌসুমে তিনি বেনফিকা বি এবং পরবর্তী মৌসুমে বেনফিকায় যোগদান করেছেন, বেনফিকার হয়ে তিনি ৩টি লিগ শিরোপা জয়লাভ করেছেন। ২০১৭–১৮ মৌসুমে, তিনি প্রায় ৩৫ মিলিয়ন ইউরোর বিনিময়ে বেনফিকা হতে ইংরেজ ক্লাব ম্যানচেস্টার ইউনাইটেডে যোগদান করেছেন।  ২০১০ সালে, লিন্দেলোফ সুইডেন অনূর্ধ্ব-১৭ দলের হয়ে সুইডেনের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত সুইডেনের বয়সভিত্তিক দলের হয়ে খেলার পর, তিনি ২০১৬ সালে সুইডেনের হয়ে আন্তর্জাতিক পর্যায়ে অভিষেক করেছেন; সুইডেনের জার্সি গায়ে তিনি এপর্যন্ত ৪৫ ম্যাচে ৩টি গোল করেছেন। তিনি সুইডেনের হয়ে এপর্যন্ত ২০১৮ এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন।  ব্যক্তিগতভাবে, লিন্দেলোফ বেশ কিছু পুরস্কার জয়লাভ করেছেন, যার মধ্যে ২০১৬ এবং ২০১৯ সালে ফুতবলসগলানের সেরা রক্ষণভাগের খেলোয়াড়ের পুরস্কার অন্যতম। দলগতভাবে, লিন্দেলোফ এপর্যন্ত ৯টি শিরোপা জয়লাভ করেছেন, যার মধ্যে ১টি ভেস্তেরস স্পোর্টসের হয়ে, ৭টি বেনফিকার হয়ে এবং ১টি সুইডেনের হয়ে জয়লাভ করেছেন।  প্রারম্ভিক জীবন ভিক্তর ইয়োর্গেন নিলসন লিন্দেলোফ ১৯৯৪ সালের ১৭ই জুলাই তারিখে সুইডেনের ভেস্তেরসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল লিন্দেলোফ সুইডেন অনূর্ধ্ব-১৭, সুইডেন অনূর্ধ্ব-১৯ এবং সুইডেন অনূর্ধ্ব-২১ দলের হয়ে খেলার মাধ্যমে সুইডেনের প্রতিনিধিত্ব করেছেন। ২০১০ সালের ৩রা আগস্ট তারিখে তিনি সুইডেন অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ২০১৫ সালে তিনি সুইডেন অনূর্ধ্ব-২১ দলের হয়ে ২০১৫ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার ফাইনালে তার দল পর্তুগাল অনূর্ধ্ব-২১ দলকে পেনাল্টি শুট-আউটে ৪–৩ গোলের ব্যবধানে পরাজিত করে উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। উক্ত আসরে তিনি ৫ ম্যাচে অংশগ্রহণ করেছিলেন। সুইডেনের বয়সভিত্তিক দলের হয়ে তিনি ৩৫ ম্যাচে অংশগ্রহণ করে ১টি শিরোপা জয়লাভ করেছেন।  ২০১৬ সালের ২৪শে মার্চ তারিখে, মাত্র ২১ বছর ৮ মাস ৭ দিন বয়সে, ডান পায়ে ফুটবল খেলায় পারদর্শী লিন্দেলোফ তুরস্কের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সুইডেনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটিতে সুইডেন ২–১ গোলের ব্যবধানে পরাজিত হয়েছিল। জাতীয় দলের হয়ে অভিষেকের ৬ মাস ১৬ দিন পর, সুইডেনের জার্সি গায়ে প্রথম গোলটি করেন; ১০ই অক্টোবর তারিখে, বুলগেরিয়ার বিরুদ্ধে ম্যাচের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। সুইডেনের হয়ে অভিষেকের বছরে লিন্দেলোফ সর্বমোট ১১ ম্যাচে ১টি গোল করেছেন।  লিন্দেলোফ রাশিয়ায় অনুষ্ঠিত ২০১৮ ফিফা বিশ্বকাপের জন্য ইয়ানে আন্দেরশনের অধীনে ঘোষিত সুইডেন দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ২৩শে মার্চ তারিখে, তিনি জার্মানির বিরুদ্ধে গ্রুপ পর্বে নিজেদের দ্বিতীয় ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল সুইডেন  ২০১৫  ১১  ১ ২০১৬  ৭  ০ ২০১৭  ১১  ১ ২০১৮  ৪  ১ ২০২০  ৫  ০ ২০২১  ৭  ০ সর্বমোট  ৪৫  ৩  আন্তর্জাতিক গোল  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ১০ অক্টোবর ২০১৬  ফ্রেন্ডস এরিনা, সলনা, সুইডেন    ৩–০  ৩–০  ২০১৮ ফিফা বিশ্বকাপ বাছাইপর্ব   ২  ২০ নভেম্বর ২০১৮    ১–০  ২–০  ২০১৮–১৯ উয়েফা নেশনস লিগ   ৩  ৫ সেপ্টেম্বর ২০১৯  তরসভালুর, তউশাউন, ফ্যারো দ্বীপপুঞ্জ    ৩–০  ৪–০  উয়েফা ইউরো ২০২০ বাছাইপর্ব    তথ্যসূত্র  বহিঃসংযোগ                        বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভেস্তেরসের ব্যক্তি বিষয়শ্রেণী:ভেস্তেরসের ক্রীড়াবিদ বিষয়শ্রেণী:সুয়েডীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ভেস্তেরস স্পোর্টস ক্লাবের খেলোয়াড় বিষয়শ্রেণী:স্পোর্ট লিসবোয়া বেনফিকা বি-এর খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:এত্তান ফুটবলের খেলোয়াড় বিষয়শ্রেণী:সুপেরেত্তানের খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:সুইডেনের আন্তর্জাতিক যুব ফুটবলার বিষয়শ্রেণী:সুইডেনের অনূর্ধ্ব-২১ আন্তর্জাতিক ফুটবলার বিষয়শ্রেণী:সুইডেনের আন্তর্জাতিক ফুটবলার বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:সুয়েডীয় প্রবাসী ফুটবলার বিষয়শ্রেণী:ইংল্যান্ডে সুয়েডীয় প্রবাসী ক্রীড়াবিদ বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:পর্তুগালে সুয়েডীয় প্রবাসী ক্রীড়াবিদ বিষয়শ্রেণী:পর্তুগালে প্রবাসী ফুটবলার বিষয়শ্রেণী:সুয়েডীয় পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার